
FORSLAG TIL EUROPA-PARLAMENTETS BESLUTNING
om konkurrencepolitik – årlig beretning 2023
(2023/2077(INI))
Europa-Parlamentet,
–	der henviser til traktaten om Den Europæiske Unions funktionsmåde, særlig artikel 101-109,
–	der henviser til de relevante regler, retningslinjer, beslutninger, offentlige høringer, meddelelser og arbejdsdokumenter om konkurrence fra Kommissionen,
–	der henviser til Kommissionens rapport af 4. april 2023 med titlen "Beretning om konkurrencepolitikken 2022" (COM(2023)0184) og det ledsagende arbejdsdokument fra Kommissionen (SWD(2023)0076),
–	der henviser til sin beslutning af 13. juni 2023 om konkurrencepolitik – årlig beretning 2022[footnoteRef:1], [1:  Vedtagne tekster, P9_TA(2023)0227.] 

–	der henviser til Kommissionens meddelelse af 11. december 2019 med titlen "Den europæiske grønne pagt" (COM(2019)0640),
–	der henviser til Den Europæiske Unions Domstols dom af 13. juli 2022 i sag T-227/21[footnoteRef:2], [2:  Rettens dom af 13. juli 2022, Ilumina, Inc. mod Europa-Kommissionen, T-227/21, ECLI:EU:T:2022:447.] 

–	der henviser til Kommissionens meddelelse af 24. marts 2022 med titlen "Midlertidige kriserammebestemmelser for statsstøtteforanstaltninger til støtte for økonomien efter Ruslands angreb på Ukraine"[footnoteRef:3], [3:  EUT C 131 I, 24.3.2022, s. 1.] 

–	der henviser til Rådets forordning (EF) nr. 139/2004 af 20. januar 2004 om kontrol med fusioner og virksomhedsovertagelser ("EF-fusionsforordningen")[footnoteRef:4], [4:  EUT L 24 af 29.1.2004, s. 1.] 

–	der henviser til Europa-Parlamentets og Rådets forordning (EU) 2022/1925 af 14. september 2022 om åbne og fair markeder i den digitale sektor og om ændring af direktiv (EU) 2019/1937 og (EU) 2020/1828 (forordningen om digitale markeder)[footnoteRef:5], [5:  EUT L 265 af 12.10.2022, s. 1.] 

–	der henviser til Europa-Parlamentets og Rådets direktiv (EU) 2019/1 af 11. december 2018 om styrkelse af de nationale konkurrencemyndigheders forudsætninger for at håndhæve konkurrencereglerne effektivt og sikring af et velfungerende indre marked[footnoteRef:6], [6:  EUT L 11 af 14.1.2019, s. 3.] 

–	der henviser til Rådets forordning (EF) nr. 1/2003 af 16. december 2002 om gennemførelse af konkurrencereglerne i traktatens artikel 81 og 82[footnoteRef:7], [7:  EUT L 1 af 4.1.2003, s. 1.] 

–	der henviser til Kommissionens forordning (EF) nr. 773/2004 af 7. april 2004 om Kommissionens gennemførelse af procedurer i henhold til EF-traktatens[footnoteRef:8] artikel 81 og 82, [8:  EUT L 123 af 27.4.2004, s. 18.] 

–	der henviser til Kommissionens meddelelse af 18. februar 2022 med titlen "Guidelines on State aid for climate, environmental protection and energy 2022"[footnoteRef:9], [9:  EUT C 80 af 18.2 2022, s. 1.] 

[bookmark: _GoBack]–	der henviser til Kommissionens meddelelse af 31. januar 2023 med titlen "Retningslinjer for statsstøtte til bredbåndsnet"[footnoteRef:10], [10:  EUT C 36 af 31.1 2023 s. 1.] 

–	der henviser til udkast til Kommissionens meddelelse om afgrænsning af det relevante marked i forbindelse med Unionens konkurrenceret,
–	der henviser til arbejdsdokumentet fra Kommissionens tjenestegrene af 1. december 2022 med titlen "Evaluation of the State subsidy rules for health and social services of general economic interest (‘SGEIs’) and of the SGEI de minimis Regulation" (Evaluering af statsstøtteregler for sundhedstjenester og sociale tjenester af almindelig økonomisk interesse og af de-minimis-forordningen om tjenesteydelser af almen økonomisk interesse) (SWD(2022)0388),
–	der henviser til ikrafttrædelsen den 1. september 2023 af den pakke af foranstaltninger, der blev vedtaget den 20. april 2023, og som har til formål at forenkle og strømline procedurerne for revision af visse fusioner, der ikke giver anledning til konkurrenceproblemer (C(2023)2400, C(2023)2401, C(2023)2402),
–	der henviser til Europa-Parlamentets og Rådets forordning (EU) 2022/2560 af 14. december 2022 om udenlandske subsidier, der fordrejer det indre marked[footnoteRef:11], [11:  EUT L 330 af 23.12.2022, s. 1.] 

–	der henviser til talen om Unionens tilstand fra 2023 afholdt af formanden for Kommissionen, Ursula von der Leyen[footnoteRef:12], [12:  https://state-of-the-union.ec.europa.eu/index_da.] 

–	der henviser til Kommissionens afgørelse af 6. september 2023 om udpegelse af gatekeepere i henhold til forordningen om digitale markeder,
–	der henviser til Kommissionens gennemførelsesforordning (EU) 2023/914 af 20. april 2023 om gennemførelse af Rådets forordning (EF) nr. 139/2004 om kontrol med fusioner og virksomhedsovertagelser og om ophævelse af Kommissionens forordning (EF) nr. 802/2004[footnoteRef:13], [13:  EUT L 119 af 5.5.2023, s. 22.] 

–	der henviser til den fælles europæiske erklæring om digitale rettigheder og principper for det digitale årti af 23. januar 2023 fra Europa-Parlamentet, Rådet og Kommissionen[footnoteRef:14], [14:  EUT C 23 af 23.1 2023 s. 1.] 

–	der henviser til Domstolens dom af 4. juli 2023 i sag C-252/21[footnoteRef:15], [15:  Domstolens dom (Store Afdeling) af 4. juli 2023, Meta Platforms m.fl., C-252/21, ECLI:EU:C:2023:537.] 

–	der henviser til dokumentet "DG COMP Code of good practices for a transparent, inclusive, faster design and assessment of IPCEIs" (GD COMP·En kode for god praksis for en gennemsigtig, inklusiv og hurtigere udformning af vigtige projekter af fælleseuropæisk interesse) af 17. maj 2023[footnoteRef:16], [16:  https://competition-policy.ec.europa.eu/system/files/2023-05/IPCEIs_DG_COMP_code_of_good_practices.pdf.] 

–	der henviser til Kommissionens meddelelse af 27. april 2004 om uformel vejledning i relation til nye spørgsmål vedrørende EF-traktatens artikel 81 og 82, som opstår i individuelle sager (vejledningsskrivelser)[footnoteRef:17], [17:  EUT C 101 af 27.4 2004 s. 78.] 

–	Der henviser til Kommissionens meddelelse af 21. juli 2023 med titlen "Retningslinjer for anvendelsen af artikel 101 i traktaten om Den Europæiske Unions funktionsmåde på horisontale samarbejdsaftaler"[footnoteRef:18], [18:  EUT C 259 af 21.7 2023 s. 1.] 

–	der henviser til forretningsordenens artikel 54,
–	der henviser til betænkning fra Økonomi- og Valutaudvalget (A9‑0000/2023),
A.	der henviser til, at EU's konkurrencepolitik spiller en vigtig rolle med hensyn til at håndtere konsekvenserne af kriser, skabe rimelige vilkår for at tilskynde til innovation og give forbrugerne flere valgmuligheder;
B.	der henviser til, at konkurrencepolitikken kan bidrage til at styrke det indre markeds modstandsdygtighed samt til at nå målsætningerne i den europæiske grønne pagt og målene for det digitale kompas;
C.	der henviser til, at international udveksling og internationalt samarbejde er afgørende for at opnå lige konkurrencevilkår på globalt plan og tackle udfordringerne i forbindelse med de sideløbende digitale og grønne omstillinger på en koordineret måde;
Konkurrencens rolle og den politiske reaktion på krigen i Ukraine, USA's lov om inflationsreduktion og de fortsatte udfordringer som følge af covid-19-pandemien
1.	opfordrer Kommissionen til at sikre det indre markeds integritet; minder om, at reaktionen på USA's lov om inflationsreduktion ikke alene skal være baseret på brugen af statsstøtte, men også på en ny konkurrenceramme, der sikrer hurtighed og fleksibilitet for virksomheder, der investerer og konkurrerer retfærdigt i Europa;
2.	noterer sig de midlertidige krise- og omstillingsrammebestemmelser samt ajourføringen af statsstøttereglerne, der giver mulighed for investeringer i den grønne og den digitale omstilling; glæder sig over revisionen i 2023 af de midlertidige krise- og omstillingsrammebestemmelser med henblik på at indføre "matchningsklausulen" og undgå et kapløb mod subsidier;
3.	understreger, at der vil være behov for yderligere offentlige og private investeringer for at imødegå nye udfordringer; understreger, at en europæisk suverænitetsfond, der finansieres med yderligere nye midler, vil afhjælpe fragmenteringen af det indre marked, støtte EU's industristrategi, mindske vores kritiske afhængighed og sikre vores åbne strategiske autonomi;
4.	opfordrer Kommissionen til at undersøge fænomenet "skrumpeflation" og dets konsekvenser for markederne og forbrugernes velfærd;
5.	understreger betydningen af de vigtige projekter af fælleseuropæisk interesse for finansieringen af store tværnationale projekter og opfyldelsen af EU's strategiske prioriteter, men beklager, at processen og den tid, der er nødvendig, er for besværlig for SMV'er; opfordrer Kommissionen til at sikre, at alle meddelelser er afsluttet senest inden for seks måneder;
Håndhævelse af konkurrencepolitikken og globale tendenser
6.	glæder sig over Kommissionens meddelelse om, at den vil iværksætte en antisubsidieundersøgelse af kinesiske elektriske køretøjer; understreger betydningen af en effektiv gennemførelse af forordning (EU) 2022/2560 om udenlandske subsidier for at sikre afbødning af potentielt forvridende virkninger på det indre marked; henleder opmærksomheden på manglen på ressourcer med kun fem fuldtidsbeskæftigede i Kommissionen;
7.	opfordrer Kommissionen til at modernisere reglerne for offentlige indkøb for at bidrage til at fremme grøn og digital industri; opfordrer Kommissionen til at tage hensyn til bæredygtigheds- og suverænitetskriterierne i forbindelse med reglerne for offentlige indkøb med henblik på at fremme produktionen af varer "Made in Europe";
8.	understreger den centrale rolle, som Det Europæiske Konkurrencenetværk spiller; opfordrer Kommissionen til at stræbe efter fortsat konstruktiv dialog og samarbejde på internationalt plan; understreger behovet for at øge samarbejdet mellem antitrustmyndigheder og andre sektorspecifikke tilsynsmyndigheder, såsom dem, der beskæftiger sig med databeskyttelse, for både at føre tilsyn med virksomheders misbrug af data og forhindre virksomheder i at anvende forbrugerdata til at opnå en urimelig konkurrencefordel;
Fusionskontrol
9.	understreger nødvendigheden af, at Kommissionen træffer afgørende foranstaltninger i henhold til artikel 22 i EF-fusionsforordningen over for "dræberopkøb", som skal indberettes i henhold til forordningen om digitale markeder;
10.	glæder sig over Kommissionens initiativ til at revidere sin meddelelse om definitionen af "relevant marked" og ser frem til resultaterne af den offentlige høring; understreger behovet for at anlægge en mere dynamisk tilgang og tage hensyn til en mere langsigtet vision, der omfatter den globale dimension og den potentielle fremtidige konkurrence;
Antitrust og karteller
11.	opfordrer Kommissionen til at vedtage yderlige midlertidige foranstaltninger for at standse enhver praksis, der vil være til alvorlig skade for konkurrencen, navnlig i forbindelse med dynamiske og hurtigt voksende markeder såsom digitale markeder;
12.	opfordrer Kommissionen til at fremskynde kartel- og monopolprocedurerne og indføre en tidsfrist for kartelsager for at sikre EU-reglernes effektivitet; understreger, at Spotify indgav en klage over Apple i 2019, og at der til trods for, at Kommissionen har udsendt en klagepunktsmeddelelse, indtil videre ikke er blevet truffet nogen konkrete foranstaltninger for at imødegå Apples begrænsninger, hvilket forhindrer app-udviklere i frit at kommunikere med deres egne brugere;
13.	glæder sig over indledningen af en formel undersøgelse af Microsofts mulige konkurrencebegrænsende praksis over for Teams; opfordrer Kommissionen til nøje at vurdere de koncessioner, som udbydes ensidigt af Microsoft, med de involverede virksomheder, for at sikre, at de imødekommer de eksisterende forbrugeres bekymringer samt spørgsmål om interoperabilitet og prissætning;
14.	insisterer på effektive retsmidler, der kræver større koordinering mellem de håndhævende myndigheder og yderligere dialog med tredjeparter; minder om, at virksomheder, der er blevet udpeget som gatekeepere, har været omfattet af tidligere kartelafgørelser, hvilket ikke har ført til effektive adfærdsændringer; beklager Kommissionens modvilje mod at tage fat på markedsdominans gennem strukturel adskillelse;
Konkurrencepolitik i den digitale tidsalder
15.	glæder sig over udpegelsen af seks gatekeepere for 22 centrale platformstjenester i henhold til retsakten om digitale markeder samt de fire markedsundersøgelser i henhold til retsakten om digitale markeder;
16.	glæder sig over markedsundersøgelsen af Apples iMessage med henblik på at vurdere dens rolle som gateway; fremhæver, at iMessage som standard er medtaget på alle iOS-enheder for mere end 144 millioner brugere; understreger betydningen af smartphones som et vigtigt personligt og professionelt redskab; fremhæver, at markedet i dag domineres af to operativsystemer med deres egne ikke-interoperable meddelelsestjenester, hvilket begrænser brugernes og virksomhedernes mulighed for frit at bevæge sig fra det ene økosystem til det andet;
17.	beklager fraværet af cloud-udbydere på gatekeeperlisten på trods af den skadelige konkurrencebegrænsende praksis, som de nationale konkurrencemyndigheder har understreget; fremhæver, at det europæiske cloud-marked domineres af nogle få meget store aktører; opfordrer Kommissionen til at sikre, at alle støtteberettigede tjenester udpeges med henblik på at genoprette fair og lige konkurrence på det europæiske cloud-marked;
18.	opfordrer Kommissionen til at se på nye gatekeepere inden for generativ kunstig intelligens i henhold til forordningen om digitale markeder;
19.	understreger behovet for en effektiv sameksistens mellem konkurrencelovgivningen og forordningen om digitale markeder; opfordrer Kommissionen til at sikre tilstrækkelige ressourcer og synergier og til at undgå overlapninger eller duplikater mellem eksisterende strukturer og foranstaltninger;
20.	fremhæver EU's fremtidige konnektivitetsbehov med hensyn til infrastruktur og investeringer; opfordrer til, at der etableres en politisk ramme, hvor store trafikgeneratorer på retfærdig vis bidrager til en tilstrækkelig finansiering af telekommunikationsnet, uden at dette berører netneutraliteten;
Parlamentarisk inddragelse
21.	understreger, at Parlamentet bør spille en aktiv rolle i udformningen af konkurrencepolitikken og i højere grad inddrages i arbejdet i arbejdsgrupper og ekspertgrupper;
°
°	°
22.	pålægger sin formand at sende denne beslutning til Rådet og Kommissionen og til medlemsstaternes parlamenter og konkurrencemyndigheder.

